โรงเรียนเลยอนุกูลวิทยา

**โรงเรียนเลยอนุกูลวิทยา** (; อักษรย่อ: ล.อ.ว. — LAW) หรือเรียกอย่างย่อว่า **"เลยอะ"** เป็นโรงเรียนมัธยมศึกษาขนาดใหญ่ประจำจังหวัด ของจังหวัดเลย สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 251 ถนนมลิวรรณ ตำบลนาอาน อำเภอเมืองเลย จังหวัดเลย

**โรงเรียนเลยอนุกูลวิทยา**เป็นโรงเรียนประจำจังหวัดลำดับที่ 2 ของจังหวัดเลยรองจากโรงเรียนเลยพิทยาคม **โรงเรียนเลยอนุกูลวิทยา**เป็น 1 ในโรงเรียนมาตรฐานสากล (World Class Standard School) ที่มีเพียง 5 แห่งในจังหวัดเท่านั้นได้แก่ โรงเรียนศรีสงครามวิทยา โรงเรียนภูเรือวิทยา โรงเรียนวิทยาศาสตร์จุฬาภรณราชวิทยาลัย เลย โรงเรียนเลยพิทยาคม และ**โรงเรียนเลยอนุกูลวิทยา** โดยโรงเรียนเลยอนุกูลวิทยาเป็น 1 ใน 2 โรงเรียนมัธยมศึกษาของจังหวัดเลย ที่เข้าร่วมในโครงการห้องเรียนพิเศษวิทยาศาสตร์ของ สสวท. ร่วมกับโรงเรียนเลยพิทยาคม และนอกจากนี้โรงเรียนเลยอนุกูลวิทยายังเป็นโรงเรียน**ศูนย์การเรียนรู้ตามหลักปรัชญาของเศรษฐกิจพอเพียงด้านการศึกษา** ตั้งแต่ปี 2559 เป็นต้นมา

## ประวัติ
โรงเรียนเลยอนุกูลวิทยาตั้งอยู่เลขที่ 251 ถนนมลิวรรณ ตำบลนาอาน อำเภอเมืองเลย จังหวัดเลย มีเนื้อที่ 170 ไร่เศษ ตั้งขึ้นตามประกาศกระทรวงศึกษาธิการเมื่อวันที่ 29 พฤษภาคม 2521 ซึ่งมีนายชาญ พันธุมรัตน์ ผู้ว่าราชการจังหวัดเลย นายวรพจน์ ฟอกสันเที๊ยะ ศึกษาธิการจังหวัดเลย และนายฉลอง บาลลา เป็นผู้ประสานงานกรมสามัญศึกษาประจำจังหวัดเลยเพื่อเริ่มก่อตั้ง  โดยครั้งแรกที่เริ่มก่อตั้งนั้น มีนายสายเดิน บุญตรา อาจารย์ใหญ่โรงเรียนเชียงคานมารักษาการ ในตำแหน่งครูใหญ่เป็นเวลา 24 วัน จากนั้นทางจังหวัดได้แต่งตั้งให้นายฉลอง บาลลา ดำรงตำแหน่งครูใหญ่ อาจารย์ใหญ่ และผู้อำนวยการ ในปีพ.ศ. 2521 ซึ่งถือเป็นท่านผู้อำนวยการคนแรกของโรงเรียน

ปัจจุบัน โรงเรียนเลยอนุกูลวิทยาเปิดสอนในระดับมัธยมศึกษาปีที่ 1 ถึงระดับมัธยมศึกษาปีที่ 6 มีอาคารเรียน 4 อาคาร อาคารปฏิบัติการ 3 หลัง อาคารชั่วคราว 1 หลังหอประชุมใหญ่ 2 ชั้น 1 หลัง โรงยิม 2 หลัง ภายใต้การนำของท่านผู้อำนวยการ นายอุเทณร์ ขันติยู 

## ข้อมูลทั่วไป
ปีการศึกษา 2565  โรงเรียนเลยอนุกูลวิทยา อำเภอเมือง จังหวัดเลย สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ กำหนดแผนการจัดชั้นเรียน  ระดับชั้นมัธยมศึกษาตอนต้น และระดับชั้นมัธยมศึกษาตอนปลาย 9:9:9/9:9:9 รวม 48 ห้องเรียน  มีครูและบุคลากรทางการศึกษารวม 81 คน  นักเรียน  1,104  คน  มีอาคารเรียนถาวร 4 หลัง  อาคารประกอบ 5 หลัง สถานภาพสำคัญที่หน่วยงานต้นสังกัด คือ กระทรวงศึกษาธิการและสำนักงานคณะกรรมการการศึกษาขั้นพื้นฐาน (สพฐ.) กำหนดภารกิจ ให้ดำเนินการอย่างมีมาตรฐานคุณภาพ ดังต่อไปนี้

*1. โรงเรียนยอดนิยม ที่นักเรียนและผู้ปกครองให้ความสนใจ จึงต้องยกระดับคุณภาพการศึกษาให้ได้มาตรฐาน
*2. โรงเรียนผู้นำการเปลี่ยนแปลงตามกรอบกระจายอำนาจการบริหารและการจัดการศึกษา ดำเนินงานโดยเน้น “ห้องเรียนคุณภาพ” เพื่อผู้เรียนเป็นสำคัญ
*3. โรงเรียนแกนนำการใช้หลักสูตร ดังนี้
**3.1 หลักสูตรปกติ ประกอบด้วย
***1) หลักสูตรโรงเรียนเลยอนุกูลวิทยา  พุทธศักราช 2560 หลักสูตรแกนกลางการศึกษาขั้นพื้นฐาน พุทธศักราช 2551 และมาตรฐานการเรียนรู้และตัวชี้วัดฯ (ฉบับปรับปรุง พ.ศ. 2560) ในชั้น ม.1 - ม.6
**3.2 โครงการห้องเรียนพิเศษ ประกอบด้วย
***1) โครงการห้องเรียนพิเศษวิทยาศาสตร์ คณิตศาสตร์ และภาษาอังกฤษแบบเข้มข้น (Gifted Education Program : GEP) **ระดับชั้นมัธยมศึกษาตอนต้นและมัธยมศึกษาตอนปลาย**
***2) โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment : SMTE) **ระดับชั้นมัธยมศึกษาตอนต้นและมัธยมศึกษาตอนปลาย**
***3) โครงการห้องเรียนพิเศษอัจฉริยภาพทางคณิตศาสตร์ (Genius Mathematics Program : G-Math) **ระดับชั้นมัธยมศึกษาตอนต้น**
***4) โครงการห้องเรียนพิเศษจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (Mini English Program : MEP) **ระดับชั้นมัธยมศึกษาตอนต้น**
***
***
***5) โครงการห้องเรียนพิเศษจัดการเรียนการสอนโดยส่งเสริมทักษะด้านภาษาบูรณาการจัดการเรียนการสอนเป็นภาษาอังกฤษ (Interactive English Program : IEP) **ระดับชั้นมัธยมศึกษาตอนปลาย**
***6) โรงเรียนมาตรฐานสากล (World Class Standard School : WCSS)  ต้องจัดหลักสูตร จัดการเรียนการสอนเทียบเคียงมาตรฐานสากล (World Class Standard) และบริหารจัดการระบบคุณภาพ (Quality management System) ให้ผู้เรียนมีศักยภาพเป็นพลโลก (World Citizen)
***7) โรงเรียนที่ต้องขับเคลื่อนจุดเน้นการพัฒนาผู้เรียนสู่การปฏิบัติ “จุดเน้นคุณภาพผู้เรียน จุดเปลี่ยนการปฏิรูปการศึกษาไทย”

ปัจจุบัน **โรงเรียนเลยอนุกูลวิทยา** เป็น 1 ใน 2 โรงเรียนมัธยมศึกษาของจังหวัดเลยที่เข้าร่วมในโครงการห้องเรียนพิเศษวิทยาศาสตร์ ของสสวท ร่วมกับโรงเรียนเลยพิทยาคม และเป็นโรงเรียนมาตรฐานสากล(World Class Standard School) ขนาดใหญ่พิเศษ ซึ่งมีเพียง 5 แห่งในจังหวัดเท่านั้นคือ โรงเรียนศรีสงครามวิทยา โรงเรียนภูเรือวิทยา โรงเรียนวิทยาศาสตร์จุฬาภรณราชวิทยาลัย โรงเรียนเลยพิทยาคม และ **โรงเรียนเลยอนุกูลวิทยา** นอกจากนี้ **โรงเรียนเลยอนุกูลวิทยา** ยังเป็นโรงเรียนคู่พัฒนากับโรงเรียนเลยพิทยาคม ซึ่งในทุก ๆ ปี จะมีการแข่งขัน ฟุตบอลประเพณีโรงเรียนคู่พัฒนา เลยพิทย์-เลยอนุกูล ซึ่งจัดขึ้นครั้งแรกเมื่อปี พ.ศ. 2560 โดยใช้สนามกีฬาจังหวัดเลยเป็นสถานที่จัดการแข่งขัน

## แผนการเรียน
**โรงเรียนเลยอนุกูลวิทยาเปิดสอนในแผนการเรียนดังต่อไปนี้** 

**ระดับมัธยมศึกษาตอนต้น**

โครงการการศึกษาบูรณาการ (IEP) สำหรับหลักสูตรภาษาอังกฤษ วิทยาศาสตร์ คณิตศาสตร์ และสังคมศึกษา (เริ่มตั้งแต่ ม.4 พ.ค. 2568)

• โครงการห้องเรียนพิเศษวิทยาศาสตร์ คณิตศาสตร์ และภาษาอังกฤษ (Gifted Education Program-GEP) 

• โครงการห้องเรียนพิเศษอัจฉริยภาพทางคณิตศาสตร์ (Genius Mathematics Program-G-Math) 

• โครงการห้องเรียนพิเศษจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (Mini English Program-MEP) 

• โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment-SMTE)

• แผนการเรียนวิทยาศาสตร์-คณิตศาสตร์ 

• แผนการเรียนวิทยาศาสตร์-ภาษาอังกฤษ

• แผนการเรียนคณิตศาสตร์-ภาษาอังกฤษ 

• แผนการเรียนคณิตศาสตร์ การงาน เทคโนโลยี ศิลปะ (MCTA)

**ระดับมัธยมศึกษาตอนปลาย**

• โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathmatics Technology and Environment-SMTE) 

• โครงการห้องเรียนพิเศษวิทยาศาสตร์ คณิตศาสตร์ และภาษาอังกฤษแบบเข้มข้น (Gifted Education Program-GEP) 

• โครงการห้องเรียนพิเศษจัดการเรียนการสอนโดยส่งเสริมทักษะด้านภาษาบูรณาการจัดการเรียนการสอนเป็นภาษาอังกฤษ (Interactive English Program-IEP) 

• แผนการเรียนวิทยาศาสตร์-คณิตศาสตร์ 

• แผนการเรียนคณิตศาสตร์-ภาษาอังกฤษ 

• แผนการเรียนคอมพิวเตอร์-ภาษา(จีน-อังกฤษ) 

• แผนการเรียนวิทยาศาสตร์-พลศึกษา

## แผนการเรียนพิเศษของโรงเรียนเลยอนุกูลวิทยา
**แผนการเรียนพิเศษของโรงเรียนเลยอนุกูลวิทยา**

1) โครงการห้องเรียนพิเศษวิทยาศาสตร์ คณิตศาสตร์ และภาษาอังกฤษแบบเข้มข้น (Gifted Education Program) **ระดับชั้นมัธยมศึกษาตอนต้นและมัธยมศึกษาตอนปลาย**

2) โครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment : SMTE) **ระดับชั้นมัธยมศึกษาตอนต้นและมัธยมศึกษาตอนปลาย**

3) โครงการห้องเรียนพิเศษอัจฉริยภาพทางคณิตศาสตร์ (Genius Mathematics Program : G-Math) **เฉพาะระดับชั้นมัธยมศึกษาตอนต้น**

4) โครงการห้องเรียนพิเศษจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (Mini English Program : MEP) **เฉพาะระดับชั้นมัธยมศึกษาตอนต้น**

5) โครงการห้องเรียนพิเศษจัดการเรียนการสอนโดยส่งเสริมทักษะด้านภาษาบูรณาการจัดการเรียนการสอนเป็นภาษาอังกฤษ (Interactive English Program : IEP) **เฉพาะระดับชั้นมัธยมศึกษาตอนปลาย**

## สถานที่ภายในโรงเรียนเลยอนุกูลวิทยา

## รายนามผู้บริหารสถานศึกษา

## กิจกรรมโรงเรียน
### กิจกรรมกีฬาภายใน "ทองกวาวเกมส์" (กีฬาสี)
โรงเรียนเลยอนุกูลวิทยาจะมีการจัดการแข่งขันกีฬาภายในหรือกีฬาสีในช่วงปลายเดือนพฤษจิกายนของทุกปี ปีละ 2-3 วัน โดยแบ่งเป็น 4 คณะสี ได้แก่

*  **คณะสีแดง** 
*  **คณะสีม่วง**
*  **คณะสีชมพู** 
*  **คณะสีฟ้า**

### กิจกรรมฟุตบอลประเพณีโรงเรียนคู่พัฒนา เลยอนุกูล-เลยพิทย์
ฟุตบอลประเพณีโรงเรียนคู่พัฒนา เลยอนุกูล-เลยพิทย์ เป็นกิจกรรมเพื่อเชื่อมสัมพันธ์ระหว่างโรงเรียน 2 โรงเรียน คือ **โรงเรียนเลยอนุกูลวิทยา** และ โรงเรียนเลยพิทยาคม ซึ่งจะจัดขึ้นเป็นประจำทุกปี โดยเริ่มต้นครั้งแรกเมื่อปี พ.ศ. 2560 ที่สนามกีฬาจังหวัดเลย และจะผลัดกันเป็นเจ้าภาพทุก ๆ ครั้ง คล้าย ๆ กับฟุตบอลประเพณีจุฬาฯ-ธรรมศาสตร์

## อ้างอิง

## แหล่งข้อมูลอื่น
*เว็บไซต์หลักโรงเรียนเลยอนุกูลวิทยา
*เว็บไซต์สำนักงานเขตพื้นที่การศึกษามัธยมศึกษาเขต 19 สพฐ 

หมวดหมู่:โรงเรียนมาตรฐานสากล
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนในอำเภอเมืองเลย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเลย หนองบัวลำภู
หมวดหมู่:โรงเรียนที่ก่อตั้งในปี พ.ศ. 2521
หมวดหมู่:ก่อตั้งในประเทศไทยในปี พ.ศ. 2521